מבדיקת ההבדלים בין ההחלטה שפורסמה לשרים לבין הנוסח שאישרה הממשלה לבסוף עולה שהחלוקה הסופית של הכספים הקואליציוניים לשנת 2023 רחוקה מהצהרותיו של שר האוצר • עשרות מיליונים ל"חיזוק הזהות היהודית" ולגרעינים התורניים, ואולי כדי לרכך את הביקורת: 25 מיליון למפונים
ברגע האחרון, במחטף לעת ערב, אישרה הממשלה השבוע את ההחלטה על הקצאת הכספים הקואליציוניים לשנת 2023, כשסכום הקיצוץ נמוך בכ-100 מיליון שקלים מהסכום שבעצמו היה נמוך מהצהרותיו של שר האוצר בצלאל סמוטריץ. אך חשובים אולי יותר מסכום הקיצוץ הנמוך, הם יעדי הכספים שהוסטו.  מעיון בהבדלים בין נוסח ההחלטה שפורסם ביום שני לקראת ישיבת הממשלה, לבין הנוסח שעליו הצביעה בפועל הממשלה אפשר ללמוד כי כ-14 מיליון שקלים יוקצו למרכז מורשת רחבעם זאבי (גנדי), כ-88 מיליון יוקצו ל"חיזוק הזהות היהודית", 10 מיליון נוספים יועברו לגרעינים התורניים, ו-45 מיליון יועברו ללימודים לנשים חרדיות. נוסף על כל אלו, ואולי בעקבות הביקורת הציבורית על הנוסח הראשוני השנוי במחלוקת, יועברו כ-25 מיליון שקלים לסיוע למפונים בעקבות מלחמת עזה.   וכך השתלשלו העניינים בנושא המחלוקת על הכספים הקואליציוניים: לפני שבועיים הצהיר סמוטריץ שיקצץ 1.6 מיליארד שקלים מתוך כ-8 מיליארד מהכספים הקואליציוניים שהוקצו לשנים 2023-2024 ושטרם נעשה בהם שימוש. החלטה זו גררה אחריה ביקורת חריפה בטענה שהשר מתעדף הסכמים פוליטיים על פני צרכי המלחמה. ואולם, בערב יום שני השבוע התפרסם נוסח לקראת ישיבת הממשלה שבה התגלה שהסכום שיקוצץ עומד על כ-960 מיליון שקלים, סכום נמוך עוד יותר.  אך זה לא נגמר בכך, ובנוסח החלטת הממשלה שאושר בפועל נראה שהסכום עומד על כ-860 מיליון שקלים בלבד, כמעט חצי מהסכום עליו הצהיר סמוטריץ מלכתחילה. שימו לב לדבר מדהים ובלתי נתפס.בהצעת המחליטים שהופצה שלשום, *לפני* ישיבת הממשלה על התקציב המתוקן ל-2023, סמוטריץ הציע לשמר 4.86 מיליארד ש"ח הכספים הקואליציוניים, מתוך 5.82 שאושרו לשנת 2023. דהיינו – קיצוץ של 960 מיליון ש"ח, 16.5% בלבד.אלא מה?בהחלטת הממשלה *הסופית* שהתפרסמה,… גורם המעורב בפרטים מסר ל"שקוף" כי הנוסח שפורסם ביום שני הוגש לחברי הממשלה, אולם בישיבה עצמה נעשה משא ומתן נוסף בין הנוכחים ולבסוף הוסכם על תוספת של כ-100 מיליון מהכספים הקואליציוניים.  